APCS แจง “แอ็ดวานซ์ เว็บ สตูดิโอ” เข้าซื้อหุ้น Big lot ยันไม่เข้ามาบริหาร
APCS แจง "แอ็ดวานซ์ เว็บ สตูดิโอ" เป็นผู้เข้าซื้อหุ้น Big lot จำนวน 70,000,000 หุ้น หรือถือหุ้นทั้งหมด 21.21% โดยผู้ถือหุ้นใหญ่ของ "แอ็ดวานซ์ เว็บ สตูดิโอ" คือ "นายสวิจักร์ โลจายะ" ถือหุ้นทั้งหมด 99.98%
26 มิ.ย. 2558

บริษัท เอเซีย พรีซิชั่น จำกัด (มหาชน) หรือ APCS ระบุว่า จากการที่ตลาดหลักทรัพย์แห่งประเทศไทยได้แจ้งให้บริษัทชี้แจงการเปลี่ยนแปลงโครงสร้างผู้ถือหุ้นและการซื้อขายหุ้นกระดาน Big Lot ของกลุ่มผู้ถือหุ้นรายใหญ่ของบริษัท เมื่อวันที่ 24 มิ.ย.จำนวน 70,000,000 หุ้น หรือคิดเป็น 21.21% ของทุนชำระแล้วนั้น
ทั้งนี้บริษัท แอ็ดวานซ์ เว็บ สตูดิโอ จำกัด ได้เป็นผู้เข้ามาถือหุ้นในบริษัท 21.21% โดยมีนายสวิจักร์ โลจายะ เป็นผู้ถือหุ้น มีสัดส่วนการถือหุ้น 99.98% และมีความประสงค์ที่จะลงทุนในบริษัท โดยไม่มีวัตถุประสงค์ที่จะเข้ามาบริหารงานแต่อย่างใด ซึ่งการเปลี่ยนแปลงโครงสร้างการถือหุ้นดังกล่าวจึงไม่ส่งผลกระทบต่อโครงสร้างการบริหารงาน และการดำเนินธุรกิจของบริษัท
อนึ่ง นาย สวิจักร โลจายะ เป็นกรรมการบริษัท พร๊อพเพอร์ตี้ แพลนเนอร์ จำกัด ดำเนินธุรกิจอสังหาริมทรัพย์
 